ZAPISNIK
sa 9. sjednice Općinskog vijeća Općine Nijemci održane dana 23. srpnja 2026. s početkom u  13,00 sati u vijećnici Općine Nijemci

NAZOČNI VIJEĆNICI:
1. MARINA MARTINKOVIĆ
2. PAVLE FARAGO
3. VJEKOSLAV SUBOTIĆ
4. VIKTORIJA OSMORIČIĆ
5. KRISTINA ŠIBALIĆ
6. MONIKA ŽDERIĆ
7. VIOLETA KRNJIĆ
8. JOSIP SAMOLJANAC

IZOSTANAK ISPRIČALI:
	         1. MARTA SPAIĆ
                        2. ILIJA VUJAKOVIĆ

IZOSTALI:
1. KATARINA ŠARKIĆ
2. ĐURO ŠARKIĆ
3. IVAN PANDŽA
4. TENA MARIJANOVIĆ



	Osim vijećnika općinskog Vijeća, kojih sukladno rezultatima izbora od 22. svibnja 2025. godine  i dopunskih izbora od 5. listopada 2025. ima 14, sjednici  su nazočni: 

1.	Vjekoslav Belajević, općinski načelnik, 
2.    Marina Subotić, viši stručni suradnik za komunalne poslove i društvene djelatnosti
3.    Andrijana Mikinac, ravnateljica Dječjeg vrtića Bambi Nijemci  
	
	Zapisnik vodila: Marina Subotić.

	Predsjednik vijeća otvara 9. sjednicu općinskog vijeća Općine Nijemci. Pozdravlja sve prisutne vijećnike,  čita predloženi dnevni red sjednice.
	

[bookmark: _Hlk154660270]DNEVNI RED

· Zapisnik s prethodne sjednice

1. [bookmark: _Hlk199612485]Prijedlog Odluke o izmjenama i dopunama Odluke o osnivanju Dječjeg vrtića Bambi Nijemci
2. Prijedlog Odluke  o prethodnoj suglasnosti na Statut Dječjeg vrtića Bambi Nijemci
3. Prijedlog Odluke o prethodnoj suglasnosti na Pravilnik o unutarnjem ustrojstvu i načinu rada Dječjeg vrtića Bambi Nijemci
4. Prijedlog Odluke o davanju uređaja – stroj za automatsko prikupljanje i brojanje ambalaže
5. Razno.

Predsjednik vijeća daje na usvajanje predloženi dnevni red, te vijećnici sa 8 glasova ZA usvajaju predloženi  dnevni red.

Zatim Predsjednik vijeća prije usvajanja zapisnika sa prethodne sjednice pita prisutne vijećnike da li netko ima primjedbe na isti. Budući da se nitko nije javio za riječ daje zapisnik sa prethodne sjednice na glasanje, te vijećnica sa 8 glasova ZA prihvaćaju zapisnik sa 8. sjednice Općinskog vijeća. 

Prelazi se na točke dnevnog reda.
TOČKA 1.
	Pod ovom točkom dnevnog reda izvjestitelj je bio predsjednik općinskog vijeća. U Općini Nijemci dječji vrtić djeluje kao ustanova za predškolski odgoj i obrazovanje, te skrb o djeci  rane i predškolske dobi pod nazivom: Dječji vrtić Bambi Nijemci. Sjedište Dječjeg vrtića je u Nijemcima Lovorova ulica 2. Zbog rastućih zahtjeva roditelja za upisom djece u programe predškolskog odgoja, kapacitet dječjeg vrtića nije dostatan. Radi navedenog je inicirano pokretanje postupka osnivanja područnog objekta Dječjeg vrtića u objektu područne škole u Podgrađu, za što ima suglasnost  OŠ u Nijemcima. U Prijedlogu Odluke o izmjeni Odluke o osnivanju Dječjeg vrtića mijenjaju se stavci kojima se predviđa osnivanje područnog objekta Dječjeg vrtića u područnoj školi u Podgrađu. Područni objekt nema pravnu osobnost. Također, predlaže da se točka 2. Odluke o izmjenama i dopunama Odluke o osnivanju Dječjeg vrtića Bambi Nijemci ispravi, te da glasi kako glasi i članak 4. st. 2. predloženog Statuta Dječjeg vrtića Bambi Nijemci.
Predsjednik vijeća otvara raspravu po ovoj točki dnevnog reda, te budući da se nitko nije javio za riječ  daje ovu točku dnevnog reda sa ispravljenim člankom 2. na glasovanje te vijećnici sa 8 glasova ZA  donose:

Odluku o izmjenama i dopunama Odluke o osnivanju Dječjeg vrtića Bambi Nijemci 

Ovaj  akt čini sastavni dio Zapisnika te se ovdje posebno ne iznosi.


TOČKA 2.
Pod ovom točkom dnevnog reda izvjestitelj je bila ravnateljica dječjeg vrtića Bambi Nijemci, koja je prisutne vijećnike ukratko upoznala sa predloženim Statutom Dječjeg vrtića Bambi Nijemci, kojeg je Upravno vijeće Dječjeg vrtića Bambi Nijemci donijelo na svojoj sjednici koja je održana 15. srpnja 2026. Statut je usklađen sa izmjenama Zakona o predškolskom odgoju i obrazovanju. Također, traži da se u članku 1. Odluke o davanju prethodne suglasnosti na prijedlog Statuta Dječjeg vrtića Bambi Nijemci izmjeni datum održavanja sjednice Upravnog vijeća Dječjeg vrtića Bambi Nijemci, jer je omaškom upisano da je bila 16. srpnja 2026., a sjednica je održana 15. srpnja 2026. 
Predsjednik vijeća otvara raspravu po ovoj točki dnevnog reda, te budući da se nitko nije javio za riječ  daje ovu točku dnevnog reda sa predloženim ispravkom članka 1. na glasovanje te vijećnici sa 8 glasova ZA  donose

Odluku o davanju prethodne suglasnosti na prijedlog Statuta Dječjeg vrtića Bambi Nijemci, 
KLASA: 601-02/26-01-01; URBROJ: 2196-20-1/26-01od 15. srpnja 2026.

Ovaj   akt  čini sastavni dio Zapisnika te se ovdje posebno ne iznosi.


TOČKA 3.
	Pod ovom točkom dnevnog reda izvjestitelj je bila ravnateljica Dječjeg vrtića Bambi Nijemci, koja je prisutne vijećnike ukratko upoznala sa predloženim Pravilnikom o unutarnjem ustrojstvu i načinu rada Dječjeg vrtića Bambi Nijemci. Pravilnik je usklađen sa izmjenama Zakona o predškolskom odgoju i obrazovanju.
	Predsjednik vijeća pita ravnateljicu da li će sve uspjeti na vrijeme.
	Ravnateljica se nada da će uspjeti. Pedagoška godina kreće 1. rujna, a Program predškole počinje 1. listopada, a budući da naša djeca vole vrtić i da u njega rado dolaze, nada se da će uspjeti dobiti sve dozvole i rješenja do 1. rujna i da će tada početi sa radom. 
Predsjednik vijeća prije otvaranja rasprave po ovoj točki dnevnog reda, traži da se u Odluci o davanju prethodne suglasnosti promijeni ime i prezime predsjednika vijeća, budući da je omaškom u prijedlogu Odluke ostalo ime i prezime predsjednika vijeća iz prošlog saziva Općinskog vijeća.
Predsjednik vijeća otvara raspravu po ovoj točki dnevnog reda, te budući da se nitko nije javio za riječ  daje ovu točku dnevnog reda s ispravljenim imenom i prezimenom predsjednika vijeća na glasovanje te vijećnici sa 8 glasova ZA donose

Odluku o davanju prethodne suglasnosti na prijedlog Pravilnika o unutarnjem ustrojstvu i
načinu rada Dječjeg vrtića Bambi Nijemci, KLASA: 601-02/26-01/02; URBROJ: 2196-20-1/26-01 od 15. srpnja 2026.

Ovaj  akt čini sastavni dio Zapisnika te se ovdje posebno ne iznosi.

TOČKA 4.
	Pod ovom točkom dnevnog reda predsjednik vijeća riječ daje općinskom načelniku. Općina Nijemci je u veljači 2026. nabavila stroj za automatsko prikupljanje i brojanje ambalažnih boca s uredskim kontejnerom. Sredstva za nabavu stroja dobili smo od Fonda za zaštitu okoliša. Instaliran je u dvorištu komunalnog poduzeća, a budući da će komunalno poduzeće upravljati reciklažnim dvorištem, pred vijećnicima je prijedlog Odluke da se taj stroj bez naknade da na upravljanje komunalnom poduzeću Komunalac Srijem d.o.o.
	Predsjednik vijeća otvara raspravu po ovoj točki dnevnog reda, te budući da se nitko nije javio za riječ istu daje na glasanje, te vijećnici sa 8 glasova ZA donose 

Odluku o davanju stroja za automatsko prikupljanje i brojanje ambalažnih boca s uredskom kontejnerom na upravljanje i korištenje trgovačkom društvu Komunalac Srijem d.o.o.

Ovaj  akt čini  sastavni dio Zapisnika te se ovdje posebno ne iznosi.

RAZNO
	Predsjednik vijeća otvara raspravu, te budući da se nitko nije javio za riječ zahvaljuje se vijećnicima na dolasku i zaključuje sjednicu.

	
	
	Rad sjednice završen u 13:45.









PREDSJEDNIK OPĆINSKOG VIJEĆA
Vjekoslav Subotić, mag.ing.agr.



